Karang sebuah tulisan dalam bahasa Betawi yang bernada deskriptif dan panjangnya 1 paragraf.

Badan pada merah, rasanya gatel kagak ketulungan. Pernah waktu sekolah SMA ngerasain badan yang kagak enak. Badan panas, terus kulit mulai berasa kayak melepuh gatel banget. Lama-lama keluar bintik merah. Kirain awalnya itu alergi. Lama-lama makin berasa kagak enak, kulit berasa ampe besenet sangking ngerasain gatelnya. Tangan ama badan jadi kekedikan mulu ampe gebel. Badan pada merah ampe kagak bisa ketowel barang dikit. Pas berobat dokter kata itu cacar aer. baru inget, sebelomnya papasan ama bocah kecit yang lagi kena cacar aer. Taunya ketepa, gara-gara dari kecit emang belom pernah kena cacar sekali acan. Gara-gara kena cacar, ampe kagak masuk sekolah 2 minggu. Gedeknya, pas udah baek, korengnya malah bebekas di badan.